open-index/open-wikipedia-markdown huggingface dataset:
Ròcalaura

**Ròcalaura** puet estar:

* **[[Ròcalaura (Gers)|Ròcalaura]]**, una comuna occitana en o departamento francés de Gers, rechión d'Occitania, districto d'Aush y cantón d'a Gascunya aushesa.
* **[[Poi e Ròcalaura]]**, una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
* **[[Ròcalaura Sent Aubin]]**, una comuna occitana en o departamento francés de Gers, rechión d'Occitania, districto d'Aush y cantón de Gimona-Arrats.
Provincia de Nissa

:*Iste articlo ye sobre l**antiga provincia de Nissa*'. Pa la nueva entidat se veiga libre consorcio comunal de Nissa.*


A *'provincia de Nissa*' (*Pruvincia di Cartanissetta* u *Pruvincia ri Nissa* en [[idioma siciliano|siciliano]], *provincia di Caltanissetta'' en italiano) yera una provincia italiana, en a rechión de Sicilia, en l'antigo reino de Sicilia.

## Cheografia
A suya población ye de 275.221 habitants (2005), en una superficie de 2.128 km², con una densidat de población de 129 hab/km².

## Divisións administrativas
Feban parte d'a provincia 22 comunas u municipios, y a suya capital se trobaba en a ciudat de Nissa.

## Referencias
Provincia de Palermo

:*Iste articlo ye sobre l'<nowiki/>*'antiga provincia de Palermo**. Pa la nueva entidat se veiga [[Palermo|ciudat metropolitana de Palermo]].''


A **provincia de Palermo*' (*Pruvincia de Palermu* en [[idioma siciliano|siciliano]], *provincia di Palermo'' en italiano) yera una provincia italiana, en a rechión de Sicilia, en l'antigo reino de Sicilia.

A suya población ye d'1.275.598 habitants (2013), en una superficie de 4.992,23 km², con una densidat de población de 256 hab/km².

Feban parte d'a provincia 82 comunas u municipios, y a suya capital se trobaba en a ciudat de Palermo.
Provincia de Girgenti

:*Iste articlo ye sobre l**antiga provincia de Girgenti*'. Pa la nueva entidat se veiga libre consorcio comunal de Girgenti.*


A *'provincia de Girgenti*' (*Pruvincia de Girgenti* en [[idioma siciliano|siciliano]], *provincia di Agrigento'' en italiano) yera una provincia italiana, en a rechión de Sicilia, en l'antigo reino de Sicilia.

A suya población yera de 454.370 habitants (2009), en una superficie de 3.042 km², con una densidat de población de 147 hab/km².

Feban parte d'a provincia 43 comunas u municipios, y a suya capital se trobaba en a ciudat de Girgenti.
Adchectivos demostrativos en aragonés

L' **Adchectivo demostrativo en aragonés** indica a posición d'una persona u d'una cosa en o espacio u tiempo respecto a qui parla u a qui ascuita. En aragonés bi ha un sistema de tres personas de demostrativo. Os adchectivos demostrativos pueden convertir-se en pronombres demostrativos cuan no acompanyan a un sustantivo, (manimenos os pronombres demostrativos neutros *esto*, *ixo* no corresponden con adchectivos demostrativos).

## Cercanía u primera persona
Indican en a conversa que os obchectos son con qui charra u mes a man de qui charra en relación a qui ascuita.

En aragonés escrito ye común de veyer-lo encomenzando con *i*, encara que en a mayor parte d'os puestos se documenta regularment encomenzando por *e*. Estas formas pueden orichinar-se espontaniament en una conversa pa desfer o hiato tanto en aragonés como en luengas circunvecinas.

A forma *esti* en cuenta de *este* ye propia actualment d'o cheso, y se troba en textos medievals escritos en romance navarro y en l'aragonés d'as comunidaz aragonesas. En variants diferents d'o cheso como l'aragonés de Ballibasa y l'aragonés d'o Viello Sobrarbe se troba muito estendillata si acompanya a *anyo*: *esti anyo*.

## Leixanía con segunda persona
Indican que os obchectos son con qui ascuita u mes a man de qui ascuita en relación a qui charra. Deriva d'o latín *IPSE*, *IPSA*, amostrando una lei fonetica propia d'a fonetica aragonesa y catalana: -PS- > -x-.

En aragonés actual se fa servir muito y se gosa conservar bien. Manimenos en aragonés medieval pareix que no se fese servir guaire, (talment por o estilo d'os textos, en o que ye mes frecuent fer servir primeras y terceras personas). Una d'as formas como se troba en textos medievals ye *exe*, *exa*, *exos*, *exas*.

## Leixanía con tercera persona
Indican que os obchectos son con una persona u unas personas de qui se charra u a man d'una persona u unas personas de qui se charra. N'estos casos ixa u ixas personas no representan ni qui charra ni qui ascuita.

En aragonés escrito ye muito común veyer a forma belsetana *aquer*, *aquera*, *aquers*, *aqueras* encara que no ye demostrau que esta forma hese estau antes guaire ixemenada. Por atra parte as formas *aquel*, *aquella*, *aquel(o)s*, *aquellas* responden a la fonetica aragonesa, on por un regular a evolución d'a -LL- cheminada latina da -ll- (u en aragonés arcaico formas cacuminals), y no -r- como en gascón, (as evolucions de -LL- enta -r- son localismos y se deben a disimilacions como *[[varello]]*, *[[perello]]*).
Pronombres demostrativos en aragonés

O **pronombre demostrativo en aragonés** substituye a un sustantivo a lo que acompanyaba un adchectivo demostrativo indicando cercanía y leixanía.

## Primer termin

## Segundo termin

## Tercer termino

O pronombre neutro d'a tercera persona coincide con o d'a segunda persona.
Función matematica

:*Iste articlo se refiere a la transformación matematica, ta atros significaus de función, se veiga *'función (desambigación)**.

Una **función** ye una «transformación» d'un obchecto en unatro obchecto. Asinas, i hai funcions que transforman numeros en numeros (por eixemplo, os [[polinomio]]s, as funcions [[trigonometría|trigonometricas]]...), funcions que transformen formes cheometricas en formas cheometricas (por eixemplo, as [[rotación|rotacions]], [[translación|translacions]], [[homotecia]]s...), funcions que transforman una forma cheometrica en un numero (por eixemplo a largaria d'un [[segmento]], l'[[Aria (unidat de superficie)|aria]] delimitada per un [[poligono]]...) Se diz imachen d'ista función a l'obchecto ''transformau'' por a función.

En [[matematicas]] una [[correspondencia matematica|correspondencia u relación]] ''f'' d'un [[conchunto]] ''A'' en un conchunto ''B'' se clama **función** o **aplicación** y se simboliza como

::<math>f\colon A \to B</math>

Nomás si cumple as siguients condicions:

* Existencia: <math>\forall x \in A \quad \rm {\exists y} \in B\mid (x,y) \in f</math>
* Unicitat: Si <math>(x,y) \in f \land (x,z) \in f \Rightarrow y = z</math>

Ixo quier decir que a cada elemento ''A'' li corresponden por ''f'' un solo elemento de ''B''.

O primer que emplegó a parola función (del [[latín]] ''functo'': "complir, executar") fue [[Gottfried Leibniz|Leibniz]] ([[1646]]-[[1716]]). A definición formal se debe a [[Dirichlet]] ([[1805]]-[[1859]]).

==Menas de funcions==

=== Función exhaustiva (suprachectiva) ===


En matematicas, una función <math>f \colon X \to Y \,</math> ye una [[función exhaustiva]] (**epichectiva**, **suprachectiva** o **surchectiva**), si ye aplicada sobre tot el [[codominio]], ye decir, cuan la [[conjunt imatge|imatge]] <math>Im_f=Y\,</math>.

Formalment,

: <math>\forall y\in Y : \exists x\in X,\ f(x) = y</math>

=== Función inchectiva ===


En matematicas, una función <math>f \colon X \to Y \,</math> ye una [[función inchectiva]] u **uno ye a uno*' si ta cada [[conchunto imachen|imachen]] de <math>f\,</math> li corresponde un unico *origen* del [[dominio de definición|dominio]].

Formalment,

: <math>\forall x_1,x_2 \in X : f(x_1) = f(x_2) \rarr x_1 = x_2,</math> que ye es equivalent a,

: <math>\forall x_1,x_2 \in X : x_1 \neq x_2 \rarr f(x_1)\neq f(x_2)</math>

Una función inchectiva cumple a propiedat d'a *inchectivitat''.

### Función bichectiva

En matematicas, una función f \colon X \to Y \, ye una función bichectiva si ye, de vez, inchectiva y sobrechectiva.

Formalment,

: \forall y\in Y : \exists !\ x\in X,\ f(x) = y

## Se veiga tamién
* Domini
* Función inchectiva
* Función bichectiva
* Función exhaustiva
Operación Barbarroya

Se conoix con o nombre d**'Operación Barbarroya** (*Unternehmen Barbarossa* en alemán) a la invasión d'a Unión Sovietica o 22 de chunio de 1941 por a *[[Wehrmacht]]* d'o Tercer Reich mientres a Segunda Guerra Mundial, ubrindo asinas as operacions en o Frent Oriental. O nombre yera o nombre en codigo que dió a *Wehrmacht* a ista operación, en honor a l'emperador Frederico I Barbarroya d'o Sacro Imperio Romano Chermanico. Mientres ista operación bi habió luitas dende o territorio de Finlandia a o norte dica a mar Negra a o sud; antiparte, se considera que se incluyen en ista operación as luitas dende o prencipio d'a invasión o 22 de chunio de 1941 dica rematar as operacions d'a batalla de Moscú en chinero u febrero de 1942.

Estió o prencipal puesto a on bi habió luitas en iste periodo, y participó en as luitas a mayor parte d'as tropas alemanas chunto con bellas tropas d'os suyos Aliaus d'as Potencias de l'Eixe, (por eixemplo dende octubre de 1941 i yera present a División Azul ninviata por a Espanya franquista, con participación d'aragoneses); antiparte, estió en iste frent que ubrió a *Operación Barbarroya* a on a *Wehrmacht* tenió a mayor parte d'as suyas baixas mientres a guerra.

A invasión d'a Unión Sovietica s'adrezaba en un principio enta tres puntos diverchents: Leningrado, Moscú y Ucraína. Mientres iban abanzando en Ucraína a lo sud de Kiev as tropas que en un principio s'adrezaban ta Moscú fuoron dirichitas enta o norte de Kiev pa asegurar control d'Ucraína y con ixo o proveimiento de l'exercito. O resultau estió que facioron una cerca en a redolada de Kiev. A Batalla de Kiev se considera encara a mes gran maniobra cercadora d'a historia.

## Vinclos externos
Emmanuelle Seigner

**Emmanuelle Seigner**, naixita de París (Isla de Francia) o 22 de chunio de 1966, ye una actriz y cantaire francesa. Ye a muller de Roman Polanski; antiparte, fa parte d'una familia d'artistas: chermana de l'actriz Mathilde Seigner y d'a cantaire Marie-Amélie Seigner y nieta d'os actors Louis Seigner y Françoise Seigner. Cuan teneba 14 anyadas, prencipió una carrera de modelo, pero l'albandonó a escape t'adedicarse a o Cine, con una ampla filmografía y cuantos premios recibitos. D'entre as suyas cintas, se puet destacar *[[Place Vendôme]]* (1998, Nicole Garcia), *[[The Ninth Gate]]* (1999, Roman Polanski) u *[[Le Scaphandre et le Papillon (cinta)|Le Scaphandre et le Papillon]]* (2007, Jean-Dominique Bauby).

## Vinclos externos

*  Emmanuelle Seigner en IMDb.
Mary Lynn Rajskub

**Mary Lynn Rajskub**, naixita de Trenton (Michigan) o 22 de chunio de 1971, ye una actriz estausunidense, activa en o cine estausunidense dende mayatos d'os anyos 1990. Ye conoixita por o suyo papel de *Chloe O'Brian* en a serie de televisión *[[24 (serie de televisión)|24]]*, encara que tamién cal citar os suyos papels en as cintas *[[Punch-Drunk Love]]* (2002, Paul Thomas Anderson), *[[Sweet Home Alabama (cinta)|Sweet Home Alabama]]* (2002, Andy Tennant) u *[[Legally Blonde 2: Red, White & Blonde]]* (2003, Charles Herman-Wurmfeld).

## Vinclos externos

*  Mary Lynn Rajskub en IMDb.
Felix Klein

**Felix Christian Klein**, naixito de Düsseldorf (Reino de Prusia, hue Renania d'o Norte-Westfalia, Alemanya) o 25 d'abril de 1849 y muerto en Göttingen (Republica de Weimar, hue Baixa Saxonia, Alemanya) o 22 de chunio de 1925, estió un matematico alemán, conoixito por os suyos treballos sobre teoría de grupos, cheometría no euclidiana y analís matematico. Estió qui formuló o programa d'Erlangen ta l'estudio d'as cheometrías; tamién ye conoixito por a dita *[[botella de Klein]]* que formuló en 1882. Se li concedioron a medalla De Morgan (1893) y a medalla Copley (1912).

## Vinclos externos
Dan Brown

**Dan Brown**, naixito d'Exeter (Nueva Hampshire) o 22 de chunio de 1964, ye un escritor y novelista estausunidense de novelas policiacas, de misterio y d'esoterismo, muit conoixito internacionalment por o suyo *[[best seller]]* *[[The Da Vinci Code]]* (2003), sobre o cual se fació dimpués una cinta, *[[The Da Vinci Code (cinta)|The Da Vinci Code]]* (2006, dirichita por Ron Howard, con Tom Hanks, Audrey Tautou, Ian McKellen, Alfred Molina y Jean Reno).

## Obras
### Novelas
* 1998: *[[Digital Fortress]]*.
* 2000: *[[Angels & Demons]]*.
* 2001: *[[Deception Point]]*.
* 2003: *[[The Da Vinci Code]]*.
* 2009: *[[The Lost Symbol]]*.

## Vinclos externos
Jacques Delille

**Jacques Delille** (tamién dito **abat Delille**), naixito de Clarmont-Ferrand (Auvernia, Occitania) o 22 de chunio de 1738 y muerto en París (Primer Imperio Francés) o 2 de mayo de 1813, estió un poeta francés, con una important carrera literaria dende zaguerías d'o sieglo XVIII.

## Vinclos externos
Segundas taifas

As **segundas taifas** estioron unos reinos islamicos independients que amaneixioron en a Peninsula Iberica cuan os almurabitz encomenzoron a entrar en un periodo de decadencia y que duroron dica a invasión almuade.

As sublevacions anti-almurabiz encomenzoron en o sud-ueste d'a peninsula entre os anyos 1143 y 1144, empentatas por una secta conoixita como *[[muridim]]*. Os *muridim* plegoron a dominar L'Algarve, Badajoz y Cordoba.

O sinyor d'a taifa de Rueda Sayf Al Dawla d'a familia d'os Banu Hud se declaró vasallo d'Alfonso VII de Castiella y consiguió reinar en a Taifa de Murcia. A la suya muerte en 1146 fue sucedito por Ibn Iyad, que morió en l'anyo 1147 y fue sucedito por Ibn Mardanis, o celebre rei Lop, con qui a Taifa de Murcia arribó en o suyo apocheu, conquerindo Valencia y territorios en Andalucía oriental. O rei Lop contaba con l'aduya d'os cristianos. Manimenos dimpués d'un periodo d'estabilidad y de gran desarrollo economico a la fin no podió resistir a invasión almuade. A resistencia anti-almuade d'o rei Lop fació que a reconquiesta aragonesa no s'aturase cuan a invasión almuade como se desvinió con a reconquiesta castellana.

En as Balears una familia almurabit consiguió mantener-se independient d'os almuades dende l'anyo 1146 dica l'anyo 1203.

## Lista de segundas Taifas
* **[[Taifa d'Almería]]**, dende 1145 dica 1147, conquiesta por Castiella  en 1147, y por os  Almuades en 1157
* **[[Taifa d'Arcos]]**, dende 1143 dica 1145, conquiesta por os Almuades.
* **[[Taifa de Badajoz]]**, dende 1145 dica 1150, conquiesta por os Almuades.
* **[[Taifa de Mallorca]]**, dende 1146 dica 1203, conquiesta por os Almuades.
* **[[Taifa de Béja y Evora]]**, dende 1140 dica 1150, conquiesta por os Almuades.
* **[[Taifa de Carmona]]**
* **[[Taifa de Córdoba]]**, dende 1144 a 1148, conquiesta por os Almuades.
* **[[Taifa de Granada]]**, en 1145, conquiesta por os Almuades.
* **[[Taifa de Guadix y de Baza]]**, dende 1145 dica 1151, conquiesta por a Taifa de Murcia y dimpués por os Almuades
* **[[Taifa de Chaén]]**, en 1145, reconquiesta por os Almurabitz, dimpués por os Almuades en 1145.
* **[[Taifa de Malaga]]**, dende 1145 dica 1153, conquiesta por os Almuades.
* **[[Taifa de Mértola]]**, dende 1144 dica 1145, conquiesta por a Taifa de Badajoz dende 1145 dica 1146, independient dende 1146 dica 1151, y conquiesta por os Almuades.
* **[[Taifa de Murcia]]**, dende 1145 dica 1172, conquiesta por os Almuades.
* **[[Taifa de Niebla]]**, dende 1145 dica 1150, conquiesta por os Almuades.
* **[[Taifa de Xerez y de Ronda]]**, en 1145, dimpués conquiesta por os Almurabitz
* **[[Taifa de Santarem]]**, arredol 1147.
* **[[Taifa de Segura]]**, arredol 1147.
* **[[Taifa de Silves]]**, dende 1145 dica 1150, conquiesta por os Almuades.
* **[[Taifa de Tejada]]**, dende 1145 dica 1150, conquiesta por os Almuades.
* **[[Taifa de Valencia]]**, dende 1145 dica 1147, conquiesta dimpués por a Taifa de Murcia
Michał Kalecki

**Michał Kalecki**, naixito de Łódź (Imperio Ruso, hue Polonia) o 22 de chunio de 1899 y muerto en Varsovia (Polonia) o 18 d'abril de 1970, estió un economista polaco de formación marxista, especializato en macroeconomía y considerato como uno d'os prencipals economistas d'o sieglo XX, colaborando con os Gubiernos de Cuba, India, Israel y Mexico. Desembolicó paralelament con John Maynard Keynes muitas d'as tesis d'o keynesianismo, encara que a suya obra, escrita en polaco, no tenió muita trascendencia internacional dica dimpués d'a suya muerte. Tamién estió uno d'os economistas que mas treballoron ta aplicar as Matematicas a la ciencia d'a Economía.
Pirro Albergati

**Pirro Albergati**, naixiu de Bolonya (Estaus Pontificios, hue Emilia-Romanya, Italia) o 20 de setiembre de 1663 y muerto en ixa mesma ciudat o 22 de chunio de 1735, estió un compositor italiano d'o Barroco, que desembolicó a suya carrera en a suya ciudat natal, encara que estió *maestro di cappela* (mayestro de capiella) en l'amanada localidat d'Urbino. Tenió contactos con Arcangelo Corelli, reflectando-se en belunas d'as suyas composicions ixa relación.
Merens (Gers)

**Merens** (*Merens* en occitán, *Mérens* en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'a Gascunya aushesa.

A suya población ye de 51 habitants (1999) en una superficie de 4,18 km², con una densidat de población de 12,20 hab/km².

## Demografía

## Administración
### Alcaldes

## Molimentos
* Ilesia parroquial de Merens, un edificio de 1504, que d'antis mas estió a capiella d'un castiello; l'esvielloron mientres o sieglo XVII.

## Referencias
Ròcahòrt (Gers)

:*Iste articlo ye sobre una comuna occitana en o departamento francés de Gers; ta atros usos, se veiga *'Ròcahòrt**''.


**Ròcahòrt*' (*Ròcahòrt* en [[Idioma occitán|occitán]], *Roquefort'' en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'a Gascunya aushesa.

A suya población ye de 230 habitants (1999) en una superficie de 7,21 km², con una densidat de población de 31,90 hab/km².

## Demografía

## Administración
### Alcaldes

## Referencias
Berrac

**Berrac** ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.

A suya población ye de 88 habitants (2006) en una superficie de 7,99 km², con una densidat de población d'11,01 hab/km².

## Toponimia
Seguntes Gerhard Rohlfs ye un equivalent semantico de *[[Berroy]]* (Sobrarbe) y *[[Berry]]* (Aisne), derivatos de l'antroponimo *Berra* documentato en Galia Cisalpina.

## Demografía

## Administración
### Alcaldes

## Referencias
Lo Casterar Leitorés

**Lo Casterar Leitorés** (*Lo Casterar Leitorés* en occitán, *Castéra-Lectourois* en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.

A suya población ye de 298 habitants (2007) en una superficie de 18,86 km², con una densidat de población de 15,80 hab/km².

## Demografía

## Administración
### Alcaldes

## Vinclos externos

*  Información de Lo Casterar Leitorés en a pachina web d'o *[[Institut Géographique National]]*.

## Referencias
Las zagueras trafucas de Marieta

***Las zagueras trafucas de Marieta*** ye una novela escrita en aragonés chistabín por o escritor Quino Villa.

S'ambienta en a metat d'o sieglo XIX en l'Alto Aragón y mos recenta a vida de Marieta, una muller d'a val de Chistau.
Qui bien fa nunca lo pierde

***Qui bien fa nunca lo pierde*** ye una comedia escrita en aragonés cheso por o escritor aragonés Domingo Miral.
Declaració de Mequinensa

A **Declaració de Mequinensa** (en aragonés *Declaración de Mequinenza*) estió una petición sinyada l'1 de febrero de 1984 por os alcaldes d'os municipios d'Arén de Noguera, Benavarri, Bonansa, Montanui, Puent de Montanyana, Tolva, Zaidín, Fraga, Torrent de Cinca, Mequinenza, Fayón, Nonasp, Favara, Calaceit, Val de Robres, La Codonyera i Val Chunquera, a on se comprometen a normalizar o catalán en l'ambito municipal y demandan a o consellero de Cultura d'a Deputación Cheneral d'Aragón, alavez José Bada Panillo, o reconoiximiento d'a realidat lingüistica d'a Francha Oriental d'Aragón en o Estatuto d'Autonomía d'Aragón, l'amostranza d'o catalán en a escuela, asinas como una lei de normalización lingüistica d'as luengas d'Aragón. Asinas s'aconsiguió que en o curso 1985-1986 bels 2.500 alumnos podesen estudiar catalán.

## Texto orichinal d'a "Declaració de Mequinensa" de [[1984]]

## Texto traduciu ta l'aragonés d'a "Declaració de Mequinensa" de [[1984]]

## Vinclos externos
* Declaración de Mequinenza
Continazión

***Continazión (1922-1983)*** ye una novela autobiografica escrita por a escritora aragonesa Chuana Coscujuela. O libro ye a segunda parti d'a suya obra mas exitosa, *[[A lueca]]*, y estió ganador d'o Premio Arnal Cavero en l'anyo 1992.

En ista noveleta l'autora mos recenta a segunda parti d'a suya vida acobaltando mas que mas o anyos en a Barcelona d'a Guerra Civil Espanyola.

## Notas
Maureen O'Sullivan

**Maureen O'Sullivan** (*Maureen Paula O'Sullivan*), naixida de Boyle (condau de Ros Comáin, Irlanda, cuan encara feba parte d'o Reino Uniu) o 17 de mayo de 1911 y muerta en Scottsdale (Arizona, Estaus Unius) o 23 de chunio de 1998, ye una actriz irlandesa, activa en o cine estausunidense dende primerías d'os anyos 1930 y con cuantos premios recibius mientres o suyo treballo. Ye considerada como a primera estrela cinematografica irlandesa.

D'entre las suyas cintas, se puet destacar *[[Tarzan the Ape Man (cinta de 1932)|Tarzan the Ape Man]]* (1932, W. S. Van Dyke), *[[David Copperfield (cinta de 1935)|David Copperfield]]* (1935, George Cukor), *[[Anna Karenina (cinta de 1935)|Anna Karenina]]* (1935, Clarence Brown), *[[A Yank at Oxford]]* (1938, Jack Conway) u *[[The Big Clock (cinta)|The Big Clock]]* (1948, John Farrow).

## Vinclos externos

*  Maureen O'Sullivan en IMDb.
*  Maureen O'Sullivan en Internet Broadway Database.
*  Maureen O'Sullivan en Find A Grave.
Eduardo VIII d'o Reino Uniu

**Eduardo VIII d'o Reino Uniu**, naixito de White Lodge (Londres, Reino Uniu) o 23 de chunio de 1894 y muerto en Neuilly-sur-Seine (Altos d'o Sena, Francia) o 28 de mayo de 1972, estió un rei d'o Reino Uniu dende o 20 de chinero de 1936 dica l'11 d'aviento de 1936, cuan abdicó ta estar conoixito como *duque de Windsor* y casar-se con a estausunidense Wallis Simpson. Yera fillo de Chorche V d'o Reino Uniu y d'a suya muller María de Teck.

## Vinclos externos
Pedro de Mascarenhas

**Pedro de Mascarenhas**, naixiu de Mértola (Reino de Portugal) arredol de 1484 y muerto en Goa (colonia d'o Reino de Portugal, hue India) o 23 de chunio de 1555, estió un navegant, explorador y diplomatico portugués, que partecipó en a expansión colonial portuguesa en Asia y se diz que estió lo descubridor d'as islas Mascarenhas que portan o suyo nombre, a l'este de Madagascar, nombre que lis donó l'explorador portugués Diogo Rodrigues. Antiparte, estió virrei d'as posesions portuguesas en a India, a India portuguesa.
Bob Fosse

**Bob Fosse** (nombre artistico de **Robert Louis Fosse**), naixito de Chicago (Illinois) o 23 de chunio de 1927 y muerto en Washington, DC o 23 de setiembre de 1987, estió un director cinematografico, guionista, coreografo y bailarín estausunidense con una important carrera en os escenarios y en o cine estausunidense y con cuantos premios recibitos por o suyo treballo. D'entre as suyas cintas, se puet destacar *[[Sweet Charity (cinta)|Sweet Charity]]* (1969, con Shirley MacLaine y John McMartin), *[[Cabaret (cinta de 1972)|Cabaret]]* (1972, con Liza Minnelli, Michael York y Joel Grey), u *[[All That Jazz]]* (1979, con Roy Scheider, Jessica Lange y Leland Palmer). Tamién treballó como actor en bellas cintas.

## Vinclos externos
*  Bob Fosse en IMDb.
*  Bob Fosse en Internet Broadway Database.
*  Bob Fosse en Find A Grave.
Jean Anouilh

**Jean Anouilh**, naixiu de Bordeus (Aquitania, Occitania) o 23 de chunio de 1910 y muerto en Lausana (cantón de Vaud, Suiza) o 3 d'octubre de 1987, estió un escritor, dramaturgo y guionista francés, con cuantos premios recibius mientres a suya carrera literaria, que prencipió en primerías d'os anyos 1930.

## Se veiga tamién
* Cintas con guión de Jean Anouilh.

## Vinclos externos
Francisco II de Bretanya

:*Iste articlo ye sobre un duque de Bretanya; ta atros usos, se veiga *'Francisco II**''.


**Francisco II de Bretanya*' (*Frañsez II'' en bretón), naixito d'o castiello de Klison (Klison, Ducau de Bretanya) o 23 de chunio de 1433 y muerto en Koeron (Ducau de Bretanya) o 9 de setiembre de 1488, estió un Duque de Bretanya dende o 26 d'aviento de 1458 dica la suya muerte. Yera fillo de Ricardo d'Étampes y d'a suya muller Margalida d'Orléans.

## Vinclos externos
Ernest Guiraud

**Ernest Guiraud**, naixito de Nueva Orleans (Loisiana, Estaus Unius) o 23 de chunio de 1837 y muerto en París (Isla de Francia, Francia) o 6 de mayo de 1892, estió un compositor y profesor de Musica francés d'o Romanticismo, fillo d'o tamién compositor Jean-Baptiste Guiraud, qui heba emigrato enta America en no haber trunfato en o suyo país.
Russell Mulcahy

**Russell Mulcahy**, naixito de Melbourne (Victoria) o 23 de chunio de 1953, ye un director cinematografico australiano. D'entre as suyas cintas, se puet destacar *[[Highlander (cinta)|Highlander]]* (1986, con Christopher Lambert, Sean Connery y Clancy Brown), *[[Tale of the Mummy]]* (1998, con Jason Scott Lee, Louise Lombard y Sean Pertwee), u *[[Resurrection (cinta de 1999)|Resurrection]]* (1999, con Christopher Lambert, Leland Orser y Robert Joy).

## Vinclos externos
*  Russell Mulcahy en IMDb.
Lo Principet

***Lo Principet*** (en francés, *Le Petit Prince*) ye a obra mas conoixita d'Antoine de Saint-Exupéry. Publicato o 1943 en Nueva York, ye un cuento poetico y filosofico baixo l'aparencia d'un cuento ta ninos.

A historia narra a trobata entre un nino y un aviador, os dialogos que tienen y como istos fan replanteyar a vida a l'adulto. O libro ye ilustrato con debuixos d'o mesmo autor, que fan parti d'a narración y que son tanto u mas conoixitos que o cuento. Cada capítol recenta una trobada d'o prencipet que ye arrapato por o comportamiento absurdo d'as «personas grans». Cadaguna d'istas trobadas puet estar leyita como una alegoría.

O lenguache, simple, destinato a estar comprendito por os ninos, ye en realidat ta o narrador o vehíclo privilechiato d'una concepción simbolica d'a vida. As acuarelas, que fan parti d'o texto participan d'ista pureza d'o lenguache.

Se i puet leyer una invitación de l'autor a trobar o nino en si mesmo, ya que «*totas as personas grans han estato en primeras ninos. (Pero pocas se'n remeran)*».

A traducción primera traducción ta l'aragonés, ***O Prenzipet***, obra de Chusé Aragüés, obtenió l'accesit d'o Premio Arnal Cavero en l'anyo 1993. Mas de trenta anyos dimpués, en 2025, Chusé Raul Usón quita una nueva versión revisada en aragonés con o títol de ***Lo Principet*** adaptada a las nuevas grafías.

## Se veiga tamién
* Os 100 libros d'o sieglo seguntes Le Monde

## Vinclos externos
*  Contraportalada d'a edición en aragonés.
*  Lo Principet. Xordica editorial.
Louis Gossett, Jr.

**Louis Gossett, Jr.** (nombre artistico de **Louis Cameron Gossett, Jr.**), naixiu de Nueva York (Nueva York) o 27 de mayo de 1936 y muerto en Santa Monica (California, Estaus Unius) o 29 de marzo de 2024, estió un actor estausunidense con una destacada carrera en o cine estausunidense dende meyaus d'os anyos 1950 dica la suya muerte y con cuantos premios recibius por o suyo treballo.

D'entre a suya abundant filmografía, se puet destacar as cintas *[[An Officer and a Gentleman]]* (1982, Taylor Hackford), *[[Enemy Mine (cinta)|Enemy Mine]]* (1985, Wolfgang Petersen), u *[[A Good Man in Africa (cinta)|A Good Man in Africa]]* (1994, Bruce Beresford).

## Premios
En 1982 Louis Gossett, Jr. recibió o Premio Oscar a o Millor Actor Segundario por a suya interpretación en *[[An Officer and a Gentleman]]*, una cinta dirichida por Taylor Hackford.

## Referencias

## Se veiga tamién
* Cintas interpretadas por Louis Gossett Jr..

## Vinclos externos

*  Louis Gossett, Jr. en Internet Movie Database.
*  Louis Gossett, Jr. en Internet Broadway Database.
Boira baixa

Una **boira baixa** ye un tipo de boira que se troba a ran d'o suelo, debito en muitas ocasions a la evaporación d'a humidat d'o mesmo suelo y tamién a l'ausencia d'aire. Ye habitual a formación de boiras baixas en as montanyas y tamién en as vals a on que pueden permaneixer bels días; si ye muit espesa le'n diz **boira preta**. Una boira persistent y tan frida que produce rosada ye o dorondón.

Tamién bi ha atras boiras orograficas que pueden estar:
* Boiras lenticulars.
* Boiras de Banner.

## Referencias

## Vinclos externos
Claude Chabrol

**Claude Chabrol**, naixito de París (Isla de Francia) o 24 de chunio de 1930 y muerto en París (Isla de Francia) o 12 de setiembre de 2010, estió un actor, director cinematografico, guionista y productor cinematografico francés, con una destacata carrera en o cine francés y cuantos premios recibitos por o suyo treballo. D'entre a suya filmografía, se puet destacar as cintas *[[Le Beau Serge]]* (1958, con Edmond Beauchamp, Gérard Blain y Jean-Claude Brialy), *[[La Femme infidèle]]* (1969, con Stéphane Audran, Michel Bouquet y Maurice Ronet), *[[Que la bête meure]]* (1969, con Michel Duchaussoy, Jean Yanne y Caroline Cellier), *[[Le Boucher]]* (1970, con Stéphane Audran Jean Yanne y Roger Rudel), *[[Les Fantômes du chapelier]]* (1982, con Michel Serrault, Charles Aznavour y Monique Chaumette), u *[[La Cérémonie (cinta de 1995)|La Cérémonie]]* (1995, con Sandrine Bonnaire, Isabelle Huppert y Jacqueline Bisset).

## Vinclos externos

*  Claude Chabrol en IMDb.
Ernesto Sábato

**Ernesto Sábato** u **Ernesto Sabato**, naixito de Rojas (provincia de Buenos Aires) o 24 de chunio de 1911, y feneixiu en Santos Lugares (provincia de Buenos Aires, Archentina) o 30 d'abril de 2011, estió un escritor y novelista archentino, autor tamién de cuantos ensayos. Yera fisico de profesión, y plegó mesmo a treballar en o Instituto Tecnolochico de Massachusetts.

## Obras
### Novelas
* 1948: *[[El túnel]]*.
* 1961: *[[Sobre héroes y tumbas]]*.
* 1974: *[[Abaddón el exterminador]]*.

### Ensayos
* 1945: *Uno y el universo*.
* 1951: *Hombres y engranajes*.
* 1953: *Heterodoxia*.
* 1956: *El caso Sabato. Torturas y libertad de prensa. Carta abierta al general Aramburu*.
* 1956: *El otro rostro del peronismo*.
* 1963: *El escritor y sus fantasmas*.
* 1963: *Tango, discusión y clave*.
* 1966: *Romance de la muerte de Juan Lavalle. Cantar de Gesta*.
* 1967: *Significado de Pedro Henríquez Ureña*.
* 1968: *Aproximación a la literatura de nuestro tiempo: Robbe-Grillet, Borges, Sartre*.
* 1973: *La cultura en la encrucijada nacional*.
* 1976: *Diálogos con Jorge Luis Borges*.
* 1979: *Apologías y rechazos*.
* 1979: *Los libros y su misión en la liberación e integración de la América Latina*.
* 1985: *Nunca más. Informe de la Comisión Nacional sobre la desaparición de personas*.
* 1988: *Entre la letra y la sangre*.
* 1999: *Antes del fin*.
* 2000: *La Resistencia*.
* 2004: *España en los diarios de mi vejez*.

## Vinclos externos

## Referencias
Carlos Gardel

**Carlos Gardel** (Charles Romuald Gardes) - Tolosa, Occitania, 11 de diciembre 1890  estió un cantaire y compositor archentino de tangos. Morió en accident d'avión en Medellín (Colombia) o 24 de chunio de 1935. Ye o mas conoixito d'os cantaires de tangos de toz os tiempos, estando bel unas d'as suyas cancions mas conoixitas *[[Mi Buenos Aires querido]]* (1934), *[[El día que me quieras]]* (1935) u *[[Por una cabeza]]* (1935).

## Galería d'imáchens




## Vinclos externos

*  As cancions de Carlos Gardel en todotango.
CharrandoTB

**CharrandoTB** ye una pachina web en aragonés. A propia pachina se define como una televisión en Internet de tot en aragonés. Se tracta d'un espacio audivisual ta a luenga en o rete, a on que se i replegan videos de tot tipo, incluyindo-ie entrevistas y charradas con fablants d'a luenga.

## Vinclos externos
* Pachina prencipal.
Ouagadougou

**Ouagadougou** (coloquialment **Ouaga**)  ye una ciudat de Burkina Faso, capital d'o país dende a suya independencia de Francia o 5 d'agosto de 1960. Antiparte, ye o centro cultural y economico d'o país. Se troba situata en o departamento d'Ouagadougou, provincia de Kadiogo y rechión Centro.

A suya población ye de 1.475.223 habitants (2006) en una superficie de 219,30 km², con una densidat de población de 6.727 hab/km².

## Vinclos externos

* Pachina web oficial municipal d'Ouagadougou.
Gaborone

**Gaborone** ye una ciudat de Botsuana, capital d'o país dende a suya independencia d'o Reino Uniu o 30 de setiembre de 1966. Antiparte, ye o centro cultural y economico d'o país. Se troba situata en o Districto Sud-este (en ye a suya capital).

A suya población ye de 231.626  habitants (2011) en una superficie de 169 km², con una densidat de población de 1.014 hab/km².

Se troba situata a 983 metros d'altaria sobre o livel d'a mar, y la trescruza o río Notwane. Se troba a nomás que 15 km de distancia d'a muga con Sudafrica.

## Vinclos externos
Buyumbura

**Buyumbura** (*Bujumbura* oficialment) ye una ciudat de Burundi, capital d'o país dende a suya independencia de Belchica l'1 de chulio de 1962. Se troba situata en a provincia de Buyumbura Ciudat.

A suya población ye de 235.440 habitants (1990) en una superficie de 86,54 km², con una densidat de población de 2.720,60 hab/km².

Ye situata a 774 metros d'altaria sobre o livel d'a mar, a o canto d'o laco Tanganica.

## Vinclos externos

* Pachina web oficial municipal de Buyumbura.
Ticky Holgado

**Ticky Holgado** (nombre artistico de **Joseph Holgado**, naixito de Tolosa (Occitania) o 24 de chunio de 1944 y muerto en París (Isla de Francia, Francia) o 22 de chinero de 2004, estió un actor francés, activo en o cine francés dende primerías d'os anyos 1980. D'entre as suyas muitas cintas, se puet destacar *[[Delicatessen]]* (1990, Marc Caro y Jean-Pierre Jeunet), *[[Une époque formidable...]]* (1991, Gérard Jugnot), *[[Tombés du ciel]]* (1994, Philippe Lioret), *[[Gazon maudit]]* (1995, Josiane Balasko), *[[Tais-toi!]]* (2003, Francis Veber) u *[[Un long dimanche de fiançailles (cinta)|Un long dimanche de fiançailles]]* (2004, Jean-Pierre Jeunet).

## Vinclos externos

*  Ticky Holgado en IMDb.
Nancy Allen

:*Iste articlo ye sobre una actriz estausunidense; ta atros usos, se veiga *'Nancy Allen (desambigación)**''.


**Nancy Allen** ([[nombre artistico]] de **Nancy Anne Allen*'), naixida de [[Nueva York]] ([[Nueva York (estau)|Nueva York]]) o [[24 de chunio]] de [[1950]], ye una [[actriz]] [[Estaus Unius|estausunidense]], activa en o [[cine estausunidense]] dende primerías d'os [[anyos 1960]].

D'entre las suyas cintas, se puet destacar *Carrie* ([[1976]], [[Brian De Palma]]), *Blow Out* ([[1981]], [[Brian De Palma]]), *The Philadelphia Experiment* ([[1984]], [[Stewart Raffill]]), *RoboCop* ([[1987]], [[Paul Verhoeven]]) u *Children of the Corn 666: Isaac's Return'' (1999, Kari Skogland).

## Se veiga tamién
* Cintas interpretadas por Nancy Allen.

## Vinclos externos
*  Nancy Allen en Internet Movie Database.
*  Nancy Allen en Allmovie.
Praia

**Praia** ye una ciudat de Cabo Verde, capital d'o país dende a suya independencia de Portugal o 5 de chulio de 1975. Se troba situata en o municipio homonimo.

A suya población ye de 200.000 habitants (2010, estimación), y se troba situata en a isla de Santiago, a o canto de l'Oceano Atlantico.

## Vinclos externos
Anyos 1540

Os **anyos 1540** ye o periodo de tiempo formau por os anyos entre l'anyo 1540 y l'anyo 1549, istos dos tamién incluyius.

## Escaicimientos
### Aragón
### Atros países

## Naixencias
### Aragón
### Atros países

## Muertes
### Aragón
### Atros países
Boira

**Boira** u **bueira** (d'o latín *< boreas*) ye a denominación que recibe una masa de gotas microscopicas d'augua present en l'atmosfera y que s'ha orichinato por o proceso de condensación a causa d'o enfriamiento que produce o contacto con a superficie d'o terreno (boira baixa), a puyata en altura (formación de nubles, boiras con diferents formas que tamién pueden tener nombres tradicionals) u atros procesos. A etimolochía de *boira* se troba en o latín *[[BOREAS]]*, o viento d'o norte, a l'igual que o nombre d'o viento local *gura* en dalmata y serbocroata.

## Ditos y mazadas
**«Boira roya pe’l maitín, augua pe’l camín»*.
**«Boira roya de tarde, serenera de manyana»*.
**«Boira roya pe’l maitín, chira l’augua ta’l molín»*.
**«Boira en secano, béndete ros güeis y cómprate grano»*.
**«si a boira morrea enta la casa arrea»*.
**«boiretas correderas cierra as aguaderas»*.
**«a fuerza que pierde la luna as boiras la ganan»*.
**«a boira en Labaco, l'agua en o paco»*
**«a boira en Sarrablo, a vaca en o establo»*.

## Referencias

## Se veiga tamién
* Boira (nuble)
* Boira baixa
Diario del AltoAragón

O ***Diario del AltoAragón*** ye un periodico diario que s'edita en a ciudat de Uesca. A mayor parti d'a suya información se centra en a provincia, pero tien a mas información sobre Aragón, Espanya, o mundo y esportes.

O *Diario del AltoAragón* ye a entidat convocant y concedent d'os Premios Altoaragoneses de l'Anyo.

## Historia
Fue establito en 1985. O suyo primer numero amaneixió o 27 de setiembre de dito anyo como hereu de *[[Nueva España]]*, periodico establito en 1936 y subastato en 1984.

Dende 1989 ye líder entre as publicacions en l'Alto Aragón, lo que ha feito que a moniquet s'haigan tenito que enamplar as suyas instalacions d'a carrera *La Palma* y en zaguerías, en l'anyo 2000, tresladar a suya seu a la *Ronda de la Estación* y a la *Ronda de la Industria* d'o Poligono Sepes.

## Vinclos externos
*  Pachina web de Diario del AltoAragón
Diario de Teruel

O ***Diario de Teruel*** ye un periodico aragonés fundau l'1 d'octubre de 1885 en a ciudat de Teruel por Alfonso Torán y que se publicó mientres menos d'un anyo. Dimpués, en 1901 reapareixió d'a man de Dionisio Zarzoso (fundador de *[[El Eco de Teruel]]*) y duró dica 1908, calendata en a que tornó a desapareixer.

Mientres a dictadura franquista d'o cheneral Franco, o *Diario de Teruel* se rotula como diario *Lucha*, perteneixient a la Prensa d'o Movimiento. No ye dica la transición democratica que recupera lo suyo nombre orichinal

Ya en 1980 reapareixió por tercera y zaguera vegata como consecuencia d'a creyación por parti d'a Deputación Provincial de Teruel d'a *Fundación para la Información de Teruel* (FITE), entidat que s'encargó d'a suya edición dica 2006, cuan se creyó una Entidat Publica Empresarial.

En l'actualidat o *Diario de Teruel* tien a suya seu en uns locals en l*'Avenita de Sagunto* d'o *Ensanche* d'a capital teruelana y conta con una sucursal en a ciudat d'Alcanyiz. O director ye Juan José Francisco Valero y a redactora chefe ye Alicia Royo Marco.

## Vinclos externos
*  Pachina web de Diario de Teruel
Garbín

O **garbín** u **castellano** ye un viento d'o sud-ueste que s'orichina como consecuencia d'o movimiento de borrascas en o sud d'a Mediterrania dende l'ueste ta l'este, desplazamiento que provoca o movimiento de masas d'aire tropical calidas y secas, que pueden levar limo d'o disierto d'o Sahara dica o sud-este d'a Peninsula Iberica.

Por un regular o garbín ye anticipato por una gallín (boira calida) que amaneix en l'horizont enta o sud. A color caracteristica d'a calima ye provocata por a gran cantidat de polvo d'o disierto que leva. L'aparición d'o garbín anuncia l'arribata d'una baixa presión que lo ha orichinato y muitas vegatas traye plevias fuertes.

A denominación de *garbín* provién de l'arabe *garb* ("Occident", como L'Algarve portugués), se troba en o Libro del Trasoro, pero no la testimoniamos en l'aragonés actual en l'Alto Aragón:

Si que se troba fosilizato o termin *garbinada* en Sobrarbe como un viento que bufa a contracorrient d'o río y que dificulta a baixata d'as navatas. En benasqués una *garberada* ye una rafaga de viento con plevia. En o Mezquín (Baixo Aragón) tamién se troba fosilizato o termin *garbinada* con o sentito de "viento d'o sud-ueste que leva plevia".

## Referencias
Farrah Fawcett

**Farrah Fawcett** u **Farrah Fawcett-Majors** (nombres artisticos de **Farrah Leni Fawcett**), naixita de Corpus Christi (Texas) o 2 de febrero de 1947 y muerta en Santa Monica (California) o 25 de chunio de 2009, estió una actriz estausunidense, que prencipió a suya carrera artistica como modelo ta adedicar-se a o mundo d'o Cine dende zaguerías d'os anyos 1960. Treballó a sobén en series de televisión, estando a suya serie emblematica *[[Charlie's Angels]]* (primera temporata en 1976, dimpués l'albandonó), serie que fació que se la conoixiese internacionalment. Tamién cal destacar os suyos papels en os telefilms *[[The Burning Bed]]* (1984, Robert Greenwald), *[[Nazi Hunter: The Beate Klarsfeld Story]]* (1987) u *[[Small Sacrifices]]* (1989, David Greene). D'entre as suyas cintas, cal destacar *[[Extremities (cinta)|Extremities]]* (1986, Robert M. Young) y *[[The Apostle]]* (1997, Robert Duvall). Recibió cuantos premios mientres a suya carrera como actriz.

## Vinclos externos
*  Farrah Fawcett en IMDb.
*  Farrah Fawcett en Allmovie.
*  Farrah Fawcett en Turner Classic Movies.
*  Farrah Fawcett en Find A Grave.

## Referencias
Saloc

O **saloc** (en arabe *xaluq*) ye un viento d'o sud-este que vien de Berbería y o Sahara y que afecta a la Mediterrania occidental, conoixendo-lo a chent d'o sud d'Italia y de l'este d'Espanya, sobretot por as ondatas de calor que leva. En caso que pleba cuan i haiga saloc, de seguro que será con bardo por as particlas de limo que leva.

En a mar puede alzar olas de buena mida a causa d'o luengo recorrito maritimo que tien este viento. En Mallorca os mariners gosan dicir *Vent de xaloc, mar molta i peix poc*. Ye una creyencia popular tamién que en bufar o saloc os peixes no pican, que as palomas mensacheras se desorientan y que a las personas lis fa mal a cabeza. En a provincia de Castellón o saloc no representa que o 6 % anyal, representando un maximo de l'11 % en chulio. En o catalán de "La Codonyera" o viento d'o sud-este ye conoixito como *morellà* o *aire de dalt*, y en Torrociella como *morellano*. O termin *morellano* ye conoixito en chistabín pero en o *[[Endice de vocables]]* lo dan como sinonimo de *[[cierzo]]*.

En o "Libro d'el Trasoro" parlan d'os vientos d'Italia y d'o mundo conoixito y nombran o *saloch*:

En o "Libro de Marco Polo" se diz *exaloch* indicando una dirección de navegación:

## Referencias
El Periódico de Aragón

***El Periódico de Aragón*** ye un diario editato en Zaragoza por o Grupo Zeta. A suya información se centra mas que mas en as seccions Aragón, Opinión y Esportes.

## Historia
*El Periódico de Aragón* naixió o 23 d'octubre de 1990 y dende alavez prencipió a consolidar-se como o segundo diario de mayor tirache en a comunidat nomás por dezaga d'o Heraldo d'Aragón. En 1997 s'inauguroron unas instalacions centrals d'El Periódico a Aragón en a carrera Hernán Cortés de Zaragoza.

L'actual director d'o diario ye Jaime Armengol, que substituyó en 2003 a Miguel Ángel Liso, director dende 1992. Iste ya heba substituyito a Juancho Dumall (primer responsable d'o diario). De tendencia progresista y independient, conta con una plantilla d'alto u baixo 100 personas, d'as cuals bellas 45 son en a redacción. *El Periódico de Aragón* ye o prencipal d'o Grupo Zeta en Aragón, que tien un diario esportivo, Equipo, y atros prochectos, como una destacata empresa d'internet dita "Dicom Medios", o portal d'os cuals ye "RedAragon". Ye un diario pionero en a información de proximidat, de caracter vecinal, con una sección adedicata a os Vicos de Zaragoza. Beluns d'os suyos columnistas mas populars han estau o conoixito *blogger* Mariano Gistain y o suyo espacio, ya despareixiu, *"La ciudad de las gaviotas"*, o escritor Juan Bolea, o cantautor Joaquin Carbonell, y o director adchunto d'o meyo, ex-director d'o Heraldo d'Aragón, Jose Luis Trasobares, qui analiza l'actualitat social y politica en a suya columna "El Independiente". Tien un tirache de 12.000 eixemplars, d'os cuals 8.000 de difusión real (de venda).

## Vinclos externos
*  Pachina web de El Periódico de Aragón
Gabriel Auguste Daubrée

**Gabriel Auguste Daubrée**, naixito de Metz (Lorena, Reino de Francia) o 25 de chunio de 1814 y muerto en París (Isla de Francia, Tercera Republica Francesa) o 29 de mayo de 1896, estió un destacato cheologo francés d'a segunda metat d'o sieglo XIX, miembro de l*'[[Académie des Sciences]]* y miembro forano d'a *[[Royal Society]]*. En 1880 a *[[Geological Society of London]]* li concedió a medalla Wollaston.

## Vinclos externos
Lina Romay (actriz)

:*Iste articlo ye sobre una *'actriz catalana**; ta atros usos, se veiga **Lina Romay**.


**Lina Romay** ([[nombre artistico]] de **Rosa María Almirall Martínez*'), naixita de [[Barcelona]] ([[Barcelonés]], [[Catalunya]]) o [[25 de chunio]] de [[1954]], ye una [[actriz]] [[Catalunya|catalana]], parella d'o director [[Jesús Franco]], con qui colaboró en cuantos d'os suyos filmes dende primerías d'os [[anyos 1970]], mesmo tamién en labors tecnicas, encara que gosa apareixer con una gran variedat de seudonimos. D'entre as suyas cintas, se puet destacar *Greta - Haus ohne Männer* ([[1977]], [[Jesús Franco]]) u *Incubus'' (2002, Jesús Franco).

## Vinclos externos
*  Lina Romay en IMDb.
Ernst Theodor Amadeus Hoffmann

**Ernst Theodor Amadeus Hoffmann** (a sobén dito **ETA Hoffmann** u **E.T.A. Hoffmann**), naixito de Königsberg (Prusia Oriental, Reino de Prusia, hue Rusia) o 24 de chinero de 1776 y muerto en Berlín (Reino de Prusia, hue Alemanya) o 25 de chunio de 1822, estió un churista, escritor, compositor y director d'orquesta alemán. Encara que yera funcionario en l'administración prusiana, s'adedicaba a la Pintura (a sobén en forma de caricaturas d'os suyos superiors), anque a suya fama li plega por as suyas actividaz en o campo d'a Literatura.

## Vinclos externos
George Armstrong Custer

**George Armstrong Custer**, naixito de New Rumley (Ohio) o 5 d'aviento de 1839 y muerto en a batalla de Little Bighorn (Montana, Estaus Unius) o 25 de chunio de 1876, estió un militar estausunidense de Caballería, que mientres a Guerra Civil d'os Estaus Unius plegó a o ran de cheneral, encara que en rematar tornó a tener o ran de tenient coronel. Manimenos, se le cita como **cheneral Custer**. Mientres a Guerra Civil partecipó en cuantas batallas, y en os anyos 1860 partecipó en as Guerras Indias mandando o 7º Rechimiento de Caballería en cuantas accions militars (incluyindo-ie a mortalera de Washita) dica la suya redota por una coalición de lakotas y cheyennes en a batalla de Little Bighorn o 25 de chunio de 1876, a on morió con tot o 7º Rechimiento de Caballería.

## Vinclos externos
Arrano beltza

L**'arrano beltza** (en basco *"alica negra"*) ye o supuesto simbolo d'a dinastía -en orichen bascona- conoixita como Dinastía Ximena, que gubernó Navarra y os territorios baixo a suya dependencia mientres bels sieglos, dica que fue substituyida por a dinastía de Champanya.

En 1977 se proposó como bandera de Navarra, en cuentas de l'actual bandera roya con as cadenas, que ta par d'alavez teneba a cruz con laurers de Sant Ferrando.

A bandera roya la proposó a deputación navarra en primerías d'o sieglo XX (1910), inspirata por Arturo Campión, Iturralde y Suit y Olorizla: o royo lo facioron servir os navarros en setiar a os espanyols en Pamplona en 1512-1513, mientres que as cadenas feban referencia a la intervención navarra en a Batalla d'as Landas de Tolosa. A cruz con laurers se i anyadió dimpués d'a Guerra Civil (1936-1939) y fue concedita por o rechimen de Franco ta agradeixer a la "rechión" que as suyas guarnicions refirmasen o golpe d'estato. En 1977 a cruz se retirar y en 1982 se convirtió en bandera roya con o escudo, a lo que s'heba incorporato a corona borbonica.

No guaire mas tardi l'arrano beltza fue recuperata por os *[[abertzale]]s* (en basco *patriotas*) que respetando a bandera navarra existent, y tenindo os territorios bascos a l'atro canto d'os Pireneus banderas territorials propias, pasoron a considerar a *[[ikurriña]]* como bandera nomás d'a Comunidat Autonoma Basca, y declaroron a l'arrano beltza como a bandera futura d'os territorios bascos reunificatos.

## Se veiga tamién
*Nacionalismo basco
*Ikurriña